
ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. ΓΑ 4277 . (1) 

Κήρυξη αναδασωτέας έκτασης είκοσι χιλιάδων τετρακοσίων σαράντα 
στη περιοχή Κοινοτήτων Σταυρού - Βρασνών - Μικρής Βόλβης Ν. 
Θεσ/νίκης. 

Ο ΝΟΜΑΡΧΗΣ ΘΕΣ/ΝΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ» 
και ειδικότερα: 

α) του άρθρου 41 παρ. 1, β) του άρθρου 38 παρ. 1 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 γ) 
154659/24.5.1982 

5. Την αρ. 1792/8.10.91 πρόταση του δασαρχείου Σταυρού με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Τη σύμφωνη γνώμη της Δ/νσης Δασών, αποφασίζουμε: 

Κηρύσσουμε αναδασωτέα με σκοπό τη διατήρηση του δάσους που 

καταστράφηκε από πυρκαϊά, ώστε να αποκλειστεί η διάθεση αυτής για 
άλλο σκοπό, τη δημόσια δασική έκταση εμβαδού είκοσι χιλιάδων τετρα¬ 
κοσίων σαράντα στρ. που βρίσκεται στη θέση διάφορες μεταξύ των κοι¬ 
νοτήτων Σταυρού Βρασνών - Μικ. Βόλβης και προσδιορίζεται από τα 
στοιχεία και έχει όρια: 

Ανατολικά: Γεωργική έκταση και δημ. δασική έκταση. 

Δυτικά: Γεωργική έκταση και δημ. δασική έκταση. 

Βόρεια: Δημ. δασικές εκτάσεις. 

Νότια: Δημ. δασικές εκτάσεις, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 30 Δεκεμβρίου 1991 

Ο Νομάρχης 
Ε. ΧΑΙΤΙΔΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου δήμου Χανιών (Ν. "Χα¬ 
νιών). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α 154) 
όπως τροποποιήθηκε με το υπ’ αριθ. 367/1987 Π. Δ/γμα (Α 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την από 22.3.1990 αίτηση των Εμμανουήλ και Ευαγγελίας 
Νταουκάκη. 

7. Την 11622/29.10.1990 πράξη συναίνεσης ενώπιον της συμβο¬ 
λαιογράφου Χανιών Αικατερίνης Μπέζα - Τσουρουπάκη, των Εμμα¬ 
νουήλ και Ευαγγελίας Νταουκάκη. 

8. Την 549/41/5.12.1990 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την 28357/1.4.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

10. Την κατόπιν αυτοψίας του υπαλλήλου Μ. Παλιουδάκη επιβεβαί¬ 
ωση των εμπλεκομένων στον υπολογισμό του μεταφερόμενου συντελε¬ 
στή δόμησης στοιχείων του ακινήτου, που βρίσκεται εντός του ρυμοτο¬ 
μικού σχεδίου του δήμου Χανιών (Ν. Χανιών) και ειδικότερα επί της 
οδού Νεάρχου 9 με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 


ρυνομένου), που βρίσκεται εντός του ρυμοτομικού σχεδίου δήμου Χα¬ 
νιών (Ν. Χανιών) επί της οδού Νεάρχου 9 και έχει χαρακτηρισθεί ως 
διατηρητέο με την 53579/3530/20.7.1989 απόφαση του Υπουργού 
Περιβάλλοντος, Χωροταξίας και Δημοσίων Έργων (Δ' 527) του οποίου 
την αποκλειστική κυριότητα έχουν ο Εμμανουήλ και η Ευαγγελία Ντα¬ 
ουκάκη, όπως το βαρυνόμενο ακίνητο φαίνεται με στοιχεία Α, Β, Γ, Δ, 
Α στο σχετικό πρωτότυπο διάγραμμα σε κλίμακα 1:200 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την 89936/1991 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν ακινήτου: 529,40 τ.μ. 

β) Ποσοστό κάλυψης: 40%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1. 

δ) Δομήσιμες επιφάνειες που αντιστοιχούν σ’ αυτό: 

529,40 τ.μ. X 1 = 529,40 τ.μ. 

ε) Δομημένη επιφάνεια: 183,99 τ.μ. στο ισόγειο. 

στ) Μεταφερόμενη δομήσιμη επιφάνεια: 529,40 τ.μ. - 183,99 τ.μ. 
= 345,41 τ.μ. (εκ των οποίων 27,77 τ.μ. από ισόγειο και 317,64 τ.μ. 
από ορόφους). 

Άρθρο 2 

1. Εγκρίνεται η χορήγηση τίτλου μεταφοράς συντελεστή δόμησης στο 
όνομα των Εμμανουήλ και Ευαγγελίας Νταουκάκη για εμβαδόν 27,77 
τ.μ. από ισόγειο και 317,64 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

( 3 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου δήμου Ρέθυμνου (Ν. 

Ρεθύμνης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την από 27.3.1991 (αριθ. πρωτ. 28056/1991) αίτηση των Γε¬ 
ωργίου Λιοδάκη και Ιωάννη Νικολιδάκη και την από 7.10.1991 (αριθ. 
πρωτ. 92022/1991) αίτηση των Β, Ανδρεαδάκη, Σ, Κωστάκη, Γ. 
Λιοδάκη, Ν. Σαραντινού και Μ, Τρουλλινού. 

7. Την 319/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 32512/26.7.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους του συντελεστή δόμησης 
που εγκρίθηκε με το από 3.8.1990 π.δ/γμα (Δ' 451), από το βαρυνό- 
μενο (διατηρητέο) ακίνητο, που βρίσκεται εντός του ρυμοτομικού σχε¬ 
δίου Δήμου Ρόδου (Ν. Δωδεκανήσου) και ειδικότερα επί της οδού 
Ηρώων Πολυτεχνείου για το οποίο έχει εκδοθεί ο 1857/1990 σχετικός 
τίτλος δικαιώματος μεταφοράς συντελεστή δόμησης, στο όνομα του Ιω¬ 
άννη Νικολιδάκη σε άλλο ακίνητο (ωφελούμενο), που βρίσκεται εντός 
του ρυμοτομικού σχεδίου δήμου Ρεθύμνου (Ν. Ρεθύμνης) και ειδικότερα 
επί της λεωφόρου Κουντουριώτου και της οδού Γιαμπουδάκη, φερόμενο 
ως ιδιοκτησία των Β. Ανδρεακάκη, Σ. Κωστάκη, Γ. Λιοδάκη, Ν. Σαρα- 


ντινού, Μ. Τρουλινού, όπως το ωφελούμενο ακίνητο φαίνεται με στοι¬ 
χεία Α, Β, Γ, Δ, Ε, Η, Θ, I, Κ, Α στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 103346/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 216,58 τ.μ., που αντιστοιχεί σε 65,87 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 302,26 τ.μ. 

β) Ποσοστό κάλυψης: 70% 

γ) Συντελεστής δόμησης: 2,516. 

6) Μέγιστο επιτρεπόμενο ύψος του ανεγερθησομένου κτιρίου: δεκαπέ¬ 
ντε μέτρα και είκοσι εκατοστά του μέτρου (15,20) μ. 

ε) Το κτίριο πρέπει να αναγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 103346/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του 1857/1990 τίτλου, στο όνομα του Ιωάννη Νικο- 
λιδάκη για το υπολειπόμενο και μη χρησιμοποιηθέν εμβαδόν 8,57 τ.μ. 
(74,44 τ.μ. - 65,87 τ.μ.) από ορόφους και 0,57 τ.μ. από ισόγειο. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 












































